laion/Wikipedia-Exotic huggingface dataset:
অলিভিয়েট বাইস

অলিভিয়েট বাইস (পূর্ব পদনামঃ ডারুহি, জন্মঃ ১২ মে ১৯৬৮) ভানুয়াটু'র এস্পিরিটু সান্টো'তে জন্মগ্রহণকারী একজন মহিলা দৌড়বিদ। তিনি গ্রীষ্মকালীন অলিম্পিক গেমসে অংশগ্রহণকারী ভানুয়াটু'র প্রথম মহিলা ক্রীড়াবিদ। সিউলে আয়োজিত ১৯৮৮ সালের গ্রীষ্মকালীন অলিম্পিকে মল্লক্রীড়ায় ১০০ মিটার ও ২০০ মিটার প্রতিযোগিতায় তার দেশের প্রথম মহিলা দৌড়বিদ হিসেবে অংশ নিয়েছিলেন। সিউল অলিম্পিক গেমসে তিনি ১০০ মিটার ও ২০০ মিটার দৌড়ের প্রতিযোগী ছিলেন। ১০০ মিটার প্রতিযোগিতায় তিনি ৮ জন প্রতিযোগীর মধ্যে ৭ম স্থান অধিকার করেছিলেন। দৌড় শেষ করতে তার ১৩ সেকেন্ড সময় লেগেছিল। ফলাফল সরূপ তিনি পরের রাউন্ডে উত্তীর্ণ হতে পারেননি। ২০০ মিটারের প্রতিযোগীতায় তিনি ৭ জন প্রতিযোগীর মধ্যে ৫ম স্থানে থেকে দৌড় শেষ করেন এবং পরের পর্বের জন্য অনুত্তীর্ণ হয়েছিলেন। জীবনী প্রবেশদ্বার "First female competitors at the Olympics by country"। Olympedia। সংগ্রহের তারিখ ৮ জুন ২০২০।  "Olivette Daruhi Bio, Stats, and Results | Olympics at Sports-Reference.com"। web.archive.org। ২০২০-০৪-১৮। ২০২০-০৪-১৮ তারিখে মূল থেকে আর্কাইভ করা। সংগ্রহের তারিখ ২০২১-০১-০৬।
আড়ং কেল

আড়ং কেল (উর্দু: آرنگ خیل) পাকিস্তানের আজাদ কাশ্মীরের নীলাম উপত্যকার একটি গ্রাম ও পর্যটন স্পট। এটি কেলের উপরে পাহাড়ের চূড়ায় ৮,৩৭৯ ফুট (২,৫৫৪ মি) ফুট (২,৫৫৪ মিটার) উচ্চতায় অবস্থিত। কেল থেকে ২ কিলোমিটার (১.২ মাইল) ভ্রমণ করে গ্রামটিতে প্রবেশ করা যায়। পাকিস্তান সেনাবাহিনী দ্বারা পরিচালিত এক কিলোমিটার দীর্ঘ চেয়ারলিফট দ্বারাও ইহায় যাওয়া যায়। কেল পৌঁছতে লোকেরা সাধারণত মুজফারাবাদ থেকে নীলাম উপত্যকায় প্রবেশ করে। চেয়ারলিফট থেকে যাত্রা শুরু করার পরে আপনাকে আনুমানিক ১ ঘণ্টা ভ্রমণ করে গ্রামে যেতে হবে। আরাং কেল শীতে আরাং কেল "Neelum Valley"। AJK Tourism & Archaeology Department। ২২ জুন ২০১৩ তারিখে মূল থেকে আর্কাইভ করা। সংগ্রহের তারিখ ২৮ জুলাই ২০১৩।  উইকিমিডিয়া কমন্সে আড়ং কেল সংক্রান্ত মিডিয়া রয়েছে।
রামমালা গ্রন্থাগার

রামমালা লাইব্রেরী বা রামমালা গ্রন্থাগার বাংলাদেশের কুমিল্লায় অবস্থিত দেশের সবচেয়ে প্রাচীন এবং বর্তমানে সক্রিয় গ্রন্থাগার। ১৯১২ খ্রিস্টাব্দে প্রখ্যাত বাঙালি সমাজসেবী ও লোকহিতৈষী মহেশচন্দ্র ভট্টাচার্য (১৮৫৮ - ১৯৪৪) ঐতিহ্যবাহী ঈশ্বর পাঠশালা টোল নামক সংস্কৃত স্কুলের ব্যক্তিগত গ্রন্থাগারটির বিস্তার ঘটিয়ে গ্রন্থাগারটির পুনঃপ্রতিষ্ঠা করেন। প্রতিষ্ঠার পর ড.রাসমোহন চক্রবর্তী ও মহেশচন্দ্র ভট্টাচার্য নিজে এটির উন্নতি সাধনে উদ্যোগী হন। সাম্প্রতিক নিবন্ধে প্রকাশ, "বৃটিশ শাসনামলে স্থানীয় পরিবারের মানুষজন তাদের বহু পাণ্ডুলিপিসহ ব্যক্তিগত লাইব্রেরির বিভিন্ন সংগ্রহ সুরক্ষার জন্য দান করেছেন।" রামমালা গ্রন্থাগারে এই সংগ্রহের মধ্যে আধুনিক কালের শুরুতে (আনুমানিক ১৭০০ - ১৯০০ খ্রিস্টাব্দে) ভুর্জপত্র তথা তালপাতা ও অন্য পাতায় বা কাগজে  লিখিত প্রায় ৯ হাজার পাণ্ডুলিপি রয়েছে। শিক্ষা বিস্তারে ও বাংলা সংস্কৃতি রক্ষার্থে পুঁথিগুলি সংগৃহীত হয়েছিল। সংগৃহীত পুঁথির বিষয় ছিল -  স্থানীয় বাংলা ভাষায় লিখিত (যেমন মহাভারত মহাকাব্যের দুর্লভ সমালোচনা) এবং প্রাকৃতের উপর লিখিত কোন বিষয়সহ বিজ্ঞান, আইন, সংস্কৃত সাহিত্য সম্পর্কিত। গ্রন্থাগারে হিন্দুধর্মের গ্রন্থসমূহের সংগ্রহ ছাড়াও স্বতন্ত্র ও স্থানীয় ইসলাম ধর্মের বিভিন্ন গ্রন্থরাজিও (যেমন সত্যপীরের পুঁথি) সংগ্রহের মধ্যে ছিল। এব্যাপারে বেঞ্জামিন ফ্লেমিংয়ের মন্তব্য হল, গ্রন্থাগারের অসংখ্য সংগ্রহের মধ্যে সাহিত্য, কাব্য, দর্শন, ব্যাকরণ, চিকিৎসা, জ্যোতিষ  ইত্যাদি বিষয়ের সন্ধান পাওয়া গেলেও অনেক প্রচেষ্টা সত্ত্বেও সম্পূর্ণ সংগ্রহ অজানাই থেকে গেছে। গ্রন্থাগারটি সংরক্ষণের ব্যাপারে সব রকমের প্রয়াস নেওয়া হয়েছে যেমন কিছু পাণ্ডুলিপিগুলি ডিজিটাল ফটোগ্রাফিতে সংরক্ষণের জন্য ২০১৪ খ্রিস্টাব্দে তালিকা তৈরির কাজ শুরু হয়েছে। সংস্কৃত শিক্ষার জন্য গ্রন্থাগার কেবল পুঁথি বা পাণ্ডুলিপি সংগ্রহ ও সংরক্ষণে যথোপযুক্ত ব্যবস্থা নেয়নি,বরং সংস্কৃত গ্রন্থ প্রকাশের কাজও করেছিল। হিন্দুধর্ম, বৌদ্ধধর্ম, খ্রিস্টধর্ম, ইসলাম ধর্ম ও জৈনধর্মের মুদ্রিত গ্রন্থরাজি সংগ্রহে  গ্রন্থাগারটি ধর্মীয়  শিক্ষা প্রদানে এক গুরুত্বপূর্ণ গবেষণা কেন্দ্র হিসাবে পরিগণিত হয়েছিল। Fleming, Benjamin (১৫ ফেব্রুয়ারি ২০১৪)। "Rāmamālā Library Manuscript project - the need"। The Daily Star।  "Endangered Archives Programme: Rāmamālā Library manuscript project"। Endangered Archives Programme। ২ ফেব্রুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ৬ জানুয়ারি ২০২১।  মহেশ চন্দ্র ভট্টাচার্য সম্পর্কে একটি বইয়ের উন্মুক্ত গ্রন্থাগারটি
কেরান, আজাদ কাশ্মীর

কেরান (উর্দু: کیرن) পাকিস্তানের আজাদ কাশ্মীরের নীলাম উপত্যকার একটি গ্রাম ও পর্যটন কেন্দ্র। এটি মুজফফারাবাদ থেকে নীলাম নদীর তীরে ৯৩ কিলোমিটার (৫৮ মাইল) সমুদ্রতীর থেকে ১,৫৪৪ মিটার (৫,০০০ ফুট) উচ্চতায় অবস্থিত। নীলাম গ্রামটি এখান থেকে ২.৫ কিলোমিটার (১.৬ মাইল) দূরে। ভারতীয় কাশ্মীরে নীলাম নদীর ওপারে সংলগ্ন গ্রাম কেরান নামেও পরিচিত। নীলাম উপত্যকা সড়ক দিয়ে কেরানে প্রবেশ করা যায় এবং মুজাফফরাবাদ থেকে ৯৩ কি.মি দূরে অবস্থিত। আথমুকাম উইকিমিডিয়া কমন্সে কেরান, আজাদ কাশ্মীর সংক্রান্ত মিডিয়া রয়েছে। "Keran Neelum valley"। AJK Tours। ২৮ আগস্ট ২০১৩ তারিখে মূল থেকে আর্কাইভ করা। সংগ্রহের তারিখ ১৩ মে ২০১৩।  "Keran - Neelum Valley"। Keran Resort valley trackers। সংগ্রহের তারিখ ১১ মে ২০১৩। [স্থায়ীভাবে অকার্যকর সংযোগ]
কাটুরা মারি

কাটুরা মারি (জন্মঃ ৩ ডিসেম্বর,১৯৮৯) ভানুয়াটু'র একজন মহিলা মল্লক্রীড়াবিদ, যিনি ১০০ মিটার দৌড়ে পারদর্শী। তিনি ২০০৪ সালে এথেন্সে আয়োজিত গ্রীষ্মকালীন অলিম্পিক গেমসে ভানুয়াটু'র প্রতিযোগী ছিলেন। কাটুরা মারি ১৪ বছর ২৬১ দিন বয়সে ২০০৪ সালের গ্রীষ্মকালীন অলিম্পিকে ভানুয়াটু'র হয়ে মল্লক্রীড়া প্রতিযোগীতায় অংশগ্রহণ করেন। তিনি ছিলেন এই আসরের মল্লক্রীড়ায় অংশগ্রহণকারী সর্বকনিষ্ঠ প্রতিযোগী। তিনি ১০০ মিটার দৌড় বাছাই প্রতিযোগিতায় ১৩.৪৯ সেকেন্ড সময় নিয়ে সবার শেষে দৌড় সমাপ্ত করেছিলেন। তিনি অলিম্পিক আসরে অংশগ্রহণ নিয়ে উচ্ছাসিত ছিলেন। তার ভাষ্যেমতে প্রতিযোগিতায় অংশ নেওয়া, স্বর্ণপদক জয়ের মতই বিস্ময়কর ছিল। জীবনী প্রবেশদ্বার "Katura Marae" ওয়েব্যাক মেশিনে আর্কাইভকৃত ২০১১-০৭-২১ তারিখে, L'Equipe "Athletics at the 2004 Athina Summer Games"। Sports-Reference.com। ১৭ এপ্রিল ২০২০ তারিখে মূল থেকে আর্কাইভ করা। সংগ্রহের তারিখ ২৭ মার্চ ২০১০।  "Day 7 Athletics Schedule & Results" ওয়েব্যাক মেশিনে আর্কাইভকৃত ৮ জুলাই ২০১১ তারিখে, Sydney Morning Herald "Beaten, But Not Defeated" ওয়েব্যাক মেশিনে আর্কাইভকৃত ১৭ আগস্ট ২০১৩ তারিখে, Time, August 20, 2004
কৃষক সেতু

কৃষক সেতু ভারতের পশ্চিমবঙ্গ রাজ্যে দামোদর নদের ওপর অবস্থিত একটি সেতু। এর মাধ্যমে দামোদর নদের উত্তর তীরের বর্ধমান শহরের সঙ্গে দামোদর নদের দক্ষিণ তীরের গ্রামীণ এলাকার মধ্যে যোগাযোগ রক্ষিত হচ্ছে। সেতুটি সব রকম যানবাহনের ক্ষেত্রেই টোল মুক্ত সেতু হিসেবে ব্যবহৃত হয়। এর মোট দৈর্ঘ্য ৫০০ মিটারের কিছু বেশি। এটি পশ্চিমবঙ্গের দীর্ঘতম সেতুগুলির মধ্যে একটি। ১৯৭৭ খ্রিষ্টাব্দে সেতুটির উদ্বোধন করা হয়। পূর্ত দফতরের অধীনে সরকারি উদ্যোগে এই সেতুটি নির্মিত হয়েছিল। সেতুটি বর্ধমানের দক্ষিণ দামোদর এলাকায় বাসিন্দাদের দাবি মেনে ১৯৭৫ সালে তৈরি করা হয়। শিলান্যাস করেছিলেন তৎকালীন পূর্তমন্ত্রী ভোলানাথ সেন। ১৯৭৭ সালে ক্ষমতায় আসার পরে বামফ্রন্ট সরকার ওই সেতু মানুষ ও যানবাহন চলাচলের জন্য খুলেদেয়। ১৯৭৭ সালে চালু হওয়া সেতুটি সংস্কারের অভাবে জীর্ণ হয়ে পরে। সেতুটির বেহাল দশা নিয়ে বহু বার অভিযোগ জানায় স্থানীয় বাসিন্দার। রাজ্যের পূর্তমন্ত্রী শংকর চক্রবর্তী ২০১৪ সালের ১ সেপ্টেম্বর কৃষক সেতু পরিদর্শন করেন। তিনি পরিদর্শন শেষে জেলা পূর্ত দফতরকে সেতুর ভাঙা অংশ দ্রুত সারাই করার নির্দেশ দেন। "অবশেষে কৃষক সেতু সংস্কারের নির্দেশ মন্ত্রীর"। www.anandabazar.com। আনন্দবাজার পত্রিকা। ২ সেপ্টেম্বর ২০১৪। সংগ্রহের তারিখ ৬ জানুয়ারি ২০২১।  "ঝুঁকির যাতায়াত বর্ধমানের 'লাইফলাইনে'"। www.eisamay.indiatimes.com। এই সময়। ২৭ নভেম্বর ২০১৮। সংগ্রহের তারিখ ৬ জানুয়ারি ২০২১।
জেরি জেরেমাইয়া

জেরোম ''জেরি'' জেরেমাইয়া (জন্মঃ ১ আগস্ট, ১৯৬৩) ভানুয়াটু'র মালাম্পা প্রদেশের মালাকুলায় জন্মগ্রহণকারী একজন মল্লক্রীড়াবিদ। তিনি ১৯৮৮ সালের গ্রীষ্মকালীন অলিম্পিকে ভানুয়াটু দলের সদস্য ছিলেন। ১৯৮৮ সালে সিউলে আয়োজিত গ্রীষ্মকালীন অলিম্পিক গেমসে প্রথমবার ভানুয়াটু হতে ক্রীড়াবিদদের দল পাঠানো হয়েছিল। জেরেমি তার দেশের প্রথম অলিম্পিক দলের দৌড়বিদ হিসেবে ১০০ মিটার দৌড় প্রতিযোগিতায় বাছাই পর্বে ১০.৯৬ সেকেন্ড সময় নিয়ে দৌড় শেষ করেছিলেন ও অষ্টম হয়েছিলেন, ফলে তিনি পরবর্তী পর্বে উত্তীর্ণ হতে পারেননি। তিনি ২০০ মিটার দৌড়ের বাছাই প্রতিযোগিতায় অংশ নিয়েছিলেন। ২২.০১ সেকেন্ড সময় নিয়ে দৌড় সমাপ্ত করে সপ্তম স্থান অধিকার করেছিলেন। যথারীতি পরের পর্বে উত্তীর্ণ হতে পারেননি। অলিম্পিক গেমস ছাড়াও তিনি ১৯৮৬ সালের কমনওয়েলথ গেমস, ১৯৮৭ ও ১৯৯১ সালের বিশ্ব মল্লক্রীড়া চ্যাম্পিয়নশিপে দেশের প্রতিনিধিত্ব করেছিলেন। জীবনী প্রবেশদ্বার Sports Reference Profile ওয়েব্যাক মেশিনে আর্কাইভকৃত ২০১৫-১১-২১ তারিখে "1986 TEAM VANUATU TO COMMONWEALTH GAMES, EDINBURGH, SCOTLAND"। foxpulsesport.com। Fox Sport। ৮ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ৭ মার্চ ২০১৬।
মো. নুরুল হক মিয়া

মো. নুরুল হক মিয়া (প্রফেসর মো. নূরুল হক মিয়া যুক্ত নামে অধিক পরিচিত) (১ জুলাই ১৯৪৪ — ২০ ফেব্রুয়ারি ২০২১) ঢাকা কলেজের অধ্যক্ষ ও রসায়ন বিভাগের প্রধান ছিলেন। তিনি উচ্চমাধ্যমিক ও ডিগ্রী শ্রেণির পাঠ্যবই রচনার জন্য খ্যাত। নুরুল হক ১৯৪৪ সালের ১ জুলাই গাজীপুর জেলার শ্রীপুর উপজেলার এক সম্ভ্রান্ত মুসলিম পরিবারে জন্মগ্রহণ করেন। তার পিতা এলাহি বক্স ও মাতা সালেমুন্নেসা। ১৯৬৭ সালে ঢাকা বিশ্ববিদ্যালয় থেকে রসায়ন নিয়ে পড়াশুনা সমাপ্ত করেন। ছাত্রজীবনে আব্দুর রাজ্জাক, তোফায়েল আহমেদ তার সহপাঠী ছিলেন। ১৯৬৯ সালে জগন্নাথ কলেজে শিক্ষক হিসেবে যোগদানের মাধ্যমে তার কর্মজীবনের সূচনা হয়। পরবর্তীতে সিলেট এম সি কলেজ, আনন্দ মোহন কলেজ, ময়মনসিংহ, টাংগাইল করটিয়া কলেজ, ঢাকা বিজ্ঞান কলেজ ও ঢাকা কলেজে অধ্যাপনা করেছেন। তিনি ঢাকা কলেজে চার বছর রসায়ন বিভাগের প্রধান ও ২০০১ সালে ভারপ্রাপ্ত অধ্যক্ষ হিসেবে দায়িত্ব পালন করেছিলেন। রসায়ন নিয়ে বই লেখার জন্য তার খ্যাতি ছিল। উচ্চমাধ্যমিক ও ডিগ্রী শ্রেণির জন্য তার রচিত বইয়ের সংখ্যা ৭টি। ১৯৭৩ থেকে ১৯৯৯ পর্যন্ত এগুলোই একমাত্র পাঠ্যবই ছিল। ছাত্রজীবন থেকেই তিনি তাবলিগ জামাতের সঙ্গে জড়িত ছিলেন। শিক্ষকতা জীবনে তার ছাত্রদের মধ্যে মার্কিন বিজ্ঞানী এম জাহিদ হাসান উল্লেখযোগ্য। তিনি শাইখুল হাদীস হিসেবে খ্যাত আজিজুল হকের জামাতা। পারিবারিক জীবনে তিনি দুই ছেলে ও ছয় কন্যার জনক এবং সবাই হাফেজ। এনামুল হক ও এহসানুল হক, ছেলেদ্বয় ইসলামি পণ্ডিত ও জামিয়া রাহমানিয়া আরাবিয়া, ঢাকার শিক্ষক হিসেবে কর্মরত আছেন। ২০২১ সালের ২০ ফেব্রুয়ারি ঢাকার আজিমপুরস্থ নিজ বাসভবনে তিনি মৃত্যুবরণ করেন। মৃত্যুকালে তার বয়স হয়েছিল ৭৬ বছর। ঢাকা কলেজ আজিজুল হক মামুনুল হক "৮ হাফেজ সন্তানের বাবা, রসায়ন বইয়ের লেখক আর নেই"। সময় টিভি। সংগ্রহের তারিখ ২০২১-০৪-১২।  আজাদ, মো. আলী এরশাদ হোসেন (২০ মে ২০২০)। "৮ হাফেজের গর্বিত পিতা ঢাকা কলেজের অধ্যক্ষ"। কালের কণ্ঠ। সংগ্রহের তারিখ ২০২১-০১-০৬।  "ঢাকা কলেজের সাবেক প্রিন্সিপালের আট সন্তানই হাফেজে কোরআন"। যুগান্তর। সংগ্রহের তারিখ ২০২১-০১-০৬।  "রসায়ন বইয়ের বিখ্যাত লেখক প্রফেসর নূরুল হক মিয়া আর নেই"। যুগান্তর। সংগ্রহের তারিখ ২০২১-০২-২০।  "ঢাকা কলেজের সাবেক অধ্যক্ষ অধ্যাপক মো. নূরুল হক আর নেই | বাংলাদেশ প্রতিদিন"। বাংলাদেশ প্রতিদিন। সংগ্রহের তারিখ ২০২১-০৪-১২।  ইউটিউবে নুরুল হক মিয়ার জীবনী একটি সাক্ষাৎকার প্রবেশদ্বার:  জীবনী
আল শোহাদা মসজিদ (সানা)

আল শোহাদা মসজিদ (আরবি: مسجد الشهداء) হলো ইয়েমেনের সানার একটি মসজিদ। এটি সানার গ্রেট মসজিদ এবং ঘুমদান প্রাসাদের দক্ষিণে, ইয়েমেনী মিলিটারি ডিফেন্স কমপ্লেক্স (পশ্চিমে) এবং আশোহাদা কবরস্থানের (পূর্বে) মধ্যে অবস্থিত। ইয়েমেনের মসজিদের তালিকা ইয়েমেনে ইসলাম মসজিদের তালিকা মুদাফফর মসজিদ আল আশরাফিয়া মসজিদ ও মাদ্রাসা আল সালেহ মসজিদ আল-মুহধার মসজিদ "Al Shohada Mosque in Sanaa, Yemen (Google Maps)"। Virtual Globetrotting (ইংরেজি ভাষায়)। ২০১৩-০৪-০৫। সংগ্রহের তারিখ ২০২১-০১-০৬।
ত্রিত্ব ও নিগূঢ় সমবেদনা

ত্রিত্ব ও নিগূঢ় সমবেদনা (ইংরেজি: The Trinity and Mystic Pietà) জার্মান চিত্রকর হ্যান্স বলডাংয়ের ওক কাঠের ক্যানভাসে অঙ্কিত তৈলচিত্র। চিত্রটি ১৫১২ সালে অঙ্কিত হয়েছিল। চিত্রে ত্রিত্বের সাথে মাতা মেরি ও সাধু জনের মত খৃস্ট ধর্মের দুই পবিত্র চরিত্র এবং মর্তের একদল মানব অংকিত হয়েছে। তৈলচিত্রটি বর্তমানে লন্ডনের ন্যাশনাল গ্যালারিতে সংরক্ষিত। চিত্রে ত্রিত্বের দুই সারত্ব পিতা ঈশ্বর তাঁর পুত্র যিশুকে সমর্থন করছেন। তাদের উপরে একটি উড়ন্ত ঘুঘু দিয়ে তৃতীয় সারত্ব পবিত্র আত্মাকে উপস্থাপন করা হয়েছে। ত্রিত্বের সাথে ক্রন্দনরত অবস্থায় যিশুর মাতা মেরি ও শিষ্য সাধু জন যিশুকে সমর্থন দিচ্ছেন। মাতা মেরি যিশুর ডান হাত এবং সাধু জন বাম হাত ধরে রেখেছেন। চতুর্দশ শতাব্দীর শেষভাগে এবং পঞ্চদশ শতাব্দীর সূচনাকালের চিত্রকর্মগুলিতে ক্রুশবিদ্ধ যিশুর সমর্থনে পিতা ইশ্বরের অন্তর্ভূক্তি, সেসময়ের চিত্রকর ও পৃষ্ঠপোষকদের মাঝে জনপ্রিয় ছিল; সেসময়ে চিত্রকর্মে ইশ্বর উপস্থাপন না থাকা, চিত্রকলার ইতিহাসে বিরল। বাইবেলের চরিত্রগুলির নিচে একদল ছোট আকৃতির ব্যক্তি দাঁড়িয়ে আছে। শিল্প ঐতিহাসিকরা ধারণা করেন এই ক্ষুদ্রাকৃতির লোকগুলি চিত্র পৃষ্টপোষকদের পরিবারের সদস্য। চিত্রের নীচে দুইকোণে উপস্থিত 'কোট অব আর্মস' দেখে ধারণা করা হয়, এরা সম্ভবত বেশল্ড এবং রথচাইল্ড পরিবার। ধর্মীয় ব্যক্তিত্ব ও সাধারণ মানুষের পার্থক্যে বোঝানোর জন্য মধ্যযুগের চিত্রসমূহে প্রায়ই পবিত্র ব্যক্তিত্বদের তুলনায় চিত্রের অর্থায়নকারী বা দাতাদের অনেক ছোট দেখানো হতো। এই চিত্রে ঐশ্বরিক চরিত্র ও মর্তের মানবদের 'পার্থক্য' উপস্থাপনে হ্যান্স বলডাং ব্যতিক্রম করেননি। চিত্রটি ১৮৯৪ সালে লন্ডনের ন্যাশনাল গ্যালারি কর্তৃক অধিকৃত হয়। চিত্রটি অদ্যাবধি সেখানে সংরক্ষিত এবং প্রদর্শিত হচ্ছে। গ্যালারির ভাষ্য অনুযায়ী "বলডাং-এর চিত্রকর্মটি শোকসন্তপ্তদের মানবিক আবেগের উপর জোর দিয়ে আমাদের কাল্পনিক অংশগ্রহণের আহ্বান জানিয়েছে, এবং এমনকি ঈশ্বরকেও একজন শোকার্ত পিতা হিসেবে উপস্থাপন করেছে।" চিত্রকর্ম প্রবেশদ্বার জার্মানি প্রবেশদ্বার "The Trinity and Mystic Pietà"। ন্যাশনাল গ্যালারি। ৮ এপ্রিল ২০১৫ তারিখে মূল থেকে আর্কাইভ করা। সংগ্রহের তারিখ ২০১৫-০৪-০৭।  হার্বার্ট ম্যাকএভয় ২০০৮, পৃ. ৫০। ডানকারটন, ফইস্টার এবং পেনি ২০০২, পৃ. ১৩। ডানকারটন, জিল; ফইস্টার, সুসান; পেনি, নিকোলাস (২০০২)। Dürer to Veronese: Sixteenth-century Painting in the National Gallery। লন্ডন: ন্যাশনাল গ্যালারি পাবলিকেশন। আইএসবিএন 978-0-300-09533-3।  হার্বার্ট ম্যাকএভয়, লিজ (২০০৮)। A Companion to Julian of Norwich। উডব্রিজ, সাফোক: বয়ডেল এন্ড ব্রিউয়ার লিমিটেড। আইএসবিএন 978-1-84384-172-2।
বগুড়া-৮

বগুড়া-৮ আসন ছিল বাংলাদেশের জাতীয় সংসদের নির্বাচনী এলাকার একটি। এটি বগুড়া জেলায় অবস্থিত জাতীয় সংসদের আসন ছিল। বগুড়া-৮ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়। "১ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৯ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "২য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৪ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  সেফোস "গণপ্রজাতন্ত্রী বাংলাদেশ" (ইংরেজি)
বগুড়া-৯

বগুড়া-৯ আসন ছিল বাংলাদেশের জাতীয় সংসদের নির্বাচনী এলাকার একটি। এটি বগুড়া জেলায় অবস্থিত জাতীয় সংসদের আসন ছিল। বগুড়া-৯ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়। "১ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৯ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "২য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৪ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  সেফোস "গণপ্রজাতন্ত্রী বাংলাদেশ" (ইংরেজি)
মুয়াজ্জেজ সুলতান

মুুুুয়াজ্জেজ সুলতান (উসমানীয় তুর্কি: معزز سلطان‎) সুলতান ইব্রাহিমের দ্বিতীয় হাসেকি এবং দ্বিতীয় আহমেদের মা। ইব্রাহিম মুয়াজ্জেজকে বিয়ে করেছিলেন এবং তার জ্যেষ্ঠ পুত্র শাহজাদা আহমেদ (ভবিষ্যত দ্বিতীয় আহমেদ) ২৫ ফেব্রুয়ারি ১৬৪২এ জন্মগ্রহণ করেছিলেন। ইব্রাহিমের রাজত্বকালে তিনি একদিনে এক হাজার উপাখ্যানের উপবৃত্তি পেয়েছিলেন। তার স্বামী সুলতান ইব্রাহিম তাকে খুব পছন্দ করতেন। তিনি তার অমায়িক আচরণ এবং সুন্দর চরিত্রের জন্য প্রাসাদে পরিচিত ছিলেন। ১৬৪৮ সালে সুলতান ইব্রাহিমের পদচ্যুতি ও মৃত্যুর পরে তার বড় ছেলে সুলতান চতুর্থ মুহাম্মদ সিংহাসনে আরোহণ করেন, তারপরে মুয়াজ্জেক পুরাতন প্রাসাদে বসতি স্থাপন করেন। এতে পুরাতন প্রাসাদে তার সাইত্রিশ বছরের নির্বাসিত জীবন শুরু হয়। ১৬৮৭ সালে পুরাতন প্রাসাদের নিকটে একটি বিশাল আগুন ছড়িয়ে পড়ে। পরের দিন সন্ধ্যা নাগাদ আগুন পুরানো প্রাসাদকে ঘিরে ফেলেছিল। পাঁচ ঘণ্টা ধরে আগুন জ্বলে এবং প্রাসাদটির অনেক জায়গায় পুড়ে যায়। পুরাতন প্রাসাদের বেশিরভাগ মানুষের প্রাণ বাঁচিয়েছিল প্রাসাদের কর্মচারীরা। মুয়াজ্জেজ আগুনে এতটাই পুড়ে গিয়েছিলেন যে পরের দিন তিনি মারা যান। তার মরদেহ উস্কুদারের কাছে নিয়ে যাওয়া হয় এবং তাকে আশেপাশের একটি প্রাসাদের নিকটে সমাধিস্থ করা হয়। সুতরাং, তিনি মৃত্যুর পূর্ব পর্যন্ত ভালিদে সুলতান ছিলেন না, কারণ দ্বিতীয় আহমেদ সিংহাসনে আরোহণের চার বছর আগে তাঁর মৃত্যু হয়েছিল। মুয়াজ্জেজের ব্যবহার্য জিনিসগুলি তৎক্ষনাত রাজ কোষাগারে স্থানান্তর করা হয়েছিল। তার গহনাগুলো নতুন সুলতান দ্বিতীয় সুলায়মানের স্ত্রী বাহাদাদ কাদিন, সলান কাদিন এবং সেহসুভার কাদিনকে দেওয়া হয়েছিল। কিন্তু যখন তার পুত্র ১৬৯১ সালে সিংহাসনে আরোহণ করেছিলেন, তিনি সম্প্রতি নিহত সুলতানের স্ত্রীদের থেকে গহনা রাজকোষাগারে স্থানান্তর করেছিলেন। ২০১৫ সালে তুর্কি টিভি সিরিজ সুলতান সুলেমান: কোসেম এ তুর্কি অভিনেত্রী ফিরুজে গামজে আকসু মুয়াজ্জেজ সুলতানের চরিত্রে অভিনয় করেছেন। অটোমান রাজবংশের পরিবার বৃক্ষ সুুলতান সুলেমান: কোসেম সুলতান ইব্রাহিম কোসেম সুলতান "Uluçay 2011, p. 97."।  "She is either called Hatice Muazzez Sultan, Hatice Sultan, or Muazzez Hanım."।  Sakaoğlu 2008, পৃ. 351। "Sakaoğlu 2008, p. 351."।  "Uluçay 2011, p. 97 and n. 11."।  "Uluçay 2011, p. 97, 112-13."।  "Sakaoğlu 2008, p. 387-88."।  "Muhtesem Yüzyil: Kösem (TV Series 2015–2017) Poster Muhtesem Yüzyil: Kösem (2015–2017)"।
শ্রীলঙ্কা সেনাবাহিনী গোলন্দাজ শাখা

শ্রীলঙ্কা সেনাবাহিনী গোলন্দাজ শাখা হচ্ছে শ্রীলঙ্কা সেনাবাহিনীর একটি রেজিমেন্ট; এটি ব্রিটিশরা তৈরি করে ১৮৮৮ সালে যখন শ্রীলঙ্কা ব্রিটিশদের উপনিবেশ ছিলো। ৪ ফিল্ড রেজিমেন্ট আর্টিলারি ৭৮ ফিল্ড রেজিমেন্ট আর্টিলারি ১৪ ফিল্ড রেজিমেন্ট আর্টিলারি ৭ ফিল্ড রেজিমেন্ট আর্টিলারি ৬ ফিল্ড রেজিমেন্ট আর্টিলারি ১০ ফিল্ড রেজিমেন্ট আর্টিলারি ২৪ ফিল্ড রেজিমেন্ট আর্টিলারি ১২ ফিল্ড রেজিমেন্ট আর্টিলারি ৮৮ ফিল্ড রেজিমেন্ট আর্টিলারি ৭২ ফিল্ড রেজিমেন্ট আর্টিলারি ১ ফিল্ড রেজিমেন্ট আর্টিলারি ২৭ ফিল্ড রেজিমেন্ট আর্টিলারি শ্রীলঙ্কা সেনাবাহিনীর গোলন্দাজ শাখার নিজস্ব ওয়েব
তাওবাত

তাওবাত (উর্দু: ٹاؤبٹ) পাকিস্তানের আজাদ কাশ্মীরের নীলাম উপত্যকার শারদা তেহসিলের একটি গ্রাম। এটি মুজাফফরাবাদ থেকে ২০০ কিলোমিটার (১২০মাইল) এবং কেল থেকে ৩৯ কিলোমিটার (২৪ মাইল) অবস্থিত। এটি নীলাম উপত্যকার সর্বশেষ স্টেশন। এটি নিকটমতম স্থান যেখানে পাকিস্তানি ভূখণ্ডে নীলাম নদী প্রবেশ করে এবং নীলাম নদীতে পরিণত হয়। ১৯৯৮ সালে তার জনসংখ্যা ছিল ৭২০। কেল থেকে নির্বিঘ্ন রাস্তা দিয়ে কেলে প্রবেশ করা যায়। এখানে এজেকে পর্যটন এবং প্রত্নতত্ত্ব বিভাগের মোটেল এবং কিছু সংখ্যক হোটেল রয়েছে। কেরান কট্টন "Taobat neelum valley"। AJK Tours। ২১ মার্চ ২০১৩ তারিখে মূল থেকে আর্কাইভ করা। সংগ্রহের তারিখ ১২ মে ২০১৩।  Neelum Valley: Heavens unleashed Publisher: The Express Tribune, Published: 25 September 2011, Retrieved: 13 May 2013 "1998 village/town list: District Muzaffarabad" (পিডিএফ)। RISEPAK। ২০ আগস্ট ২০০৭ তারিখে মূল (পিডিএফ) থেকে আর্কাইভ করা।  The village is spelt as "Towbut". উইকিমিডিয়া কমন্সে তাওবাত সংক্রান্ত মিডিয়া রয়েছে।
সিএমএইচ মসজিদ ঝিলাম

সিএমএইচ মসজিদ ঝিলাম বা বিভাগীয় সদর দপ্তর মসজিদ হলো একটি মসজিদ যা ঝিলাম শহর, পাঞ্জাব, পাকিস্তানে অবস্থিত। মসজিদটি সম্মিলিত সামরিক হাসপাতাল, ঝিলাম সংলগ্ন। এর ভিত্তিপ্রস্তর ২১ মার্চ ১৯৫০ সালে জেনারেল মুহাম্মদ আইয়ুব খান কর্তৃক স্থাপিত হয় এবং উদ্বোধনী অনুষ্ঠান পাঞ্জাবের গভর্নর আব্দুর রব নিশতার কর্তৃক পরিচালিত হয়। এটি একসাথে ২৫,০০০ মুসল্লির স্থান সংকুলান করতে সক্ষম। পাকিস্তানের মসজিদের তালিকা ঝিলাম "Jhelum - The City of Soldiers (includes profile of CMH Masjid Jhelum)"। jhelum.pk (ইংরেজি ভাষায়)। ২০১৬-০৪-১৫। সংগ্রহের তারিখ ২০২১-০১-০৭।  উইকিমিডিয়া কমন্সে সিএমএইচ মসজিদ ঝিলাম সংক্রান্ত মিডিয়া রয়েছে।
অভিনব পুরী

অভিনব পুরী (জন্ম ২২ জুলাই,১৯৯৪) একজন ভারতীয় ক্রিকেটার যিনি জম্মু ও কাশ্মীর ক্রিকেট দলের হয়ে খেলেন। ২০১৫ সালের ২৩ নভেম্বর তিনি ২০১৫-২০১৬ রঞ্জি ট্রফিতে প্রথম শ্রেণীর ক্রিকেটার হিসেবে ডেবিউ করেন। "Abhinav Puri"। ESPN Cricinfo। সংগ্রহের তারিখ ১৩ ডিসেম্বর ২০১৫।  "Ranji Trophy, Group C: Jammu & Kashmir v Goa at Jammu, Nov 23-26, 2015"। ESPN Cricinfo। সংগ্রহের তারিখ ১৩ ডিসেম্বর ২০১৫।  ইএসপিএনক্রিকইনফোতে অভিনব পুরী (ইংরেজি)
পল স্কট (ঔপন্যাসিক)

পল স্কট (২৫ মার্চ ১৯২০ - ১ মার্চ ১৯৭৮) একজন ইংরেজ ঔপন্যাসিক, নাট্যকার, ও কবি ছিলেন। তিনি দ্য রাজ কোয়ার্টেট - দ্য জুয়েল ইন দ্য ক্রাউন (১৯৬৬), দ্য ডে অব দ্য স্করপিয়ন (১৯৬৮), দ্য টাউয়ার্স অব সাইলেন্স (১৯৭১) ও আ ডিভিশন অব দ্য স্পয়েলস (১৯৭৫) উপন্যাসের জন্য সর্বাধিক পরিচিত। তার রচিত স্টেয়িং অন উপন্যাসটি ১৯৭৭ সালে বুকার পুরস্কার অর্জন করে। পল স্কট ১৯২০ সালের ২৫শে মার্চ তৎকালীন মিডলসেক্সের পালমার্স গ্রিনে (বর্তমান সাউথগেট, লন্ডন) জন্মগ্রহণ করেন। তার পিতা টমাস (১৮৭০-১৯৫৮) ইয়র্কশায়ারের বাসিন্দা ছিলেন, যিনি ১৯২০-এর দশকে লোমের পোশাক ও লাঁজরির বাণিজ্যিক শিল্পী হিসেবে কাজ করতে লন্ডনে আসেন। তার মাতা ফ্রান্সেস (বিবাহপূর্ব মার্ক; ১৮৮৬-১৯৬৯) দক্ষিণ লন্ডনের এক শ্রমিকের কন্যা ছিলেন। স্কট উইঞ্চমোর হিল কলেজিয়েট স্কুলে পড়াশোনা করেন, কিন্তু তার বাবার ব্যবসায়ে আর্থিক সঙ্কট দেখা দিলে ১৬ বছর বয়সে কোন শিক্ষাগত যোগ্যতা ছাড়াই পড়াশোনা ত্যাগ করতে বাধ্য হন। তিনি সি. টি. পেইনের হিসাবরক্ষক হিসেবে কাজ করেন। তিনি সান্ধ্যকালীন হিসাবরক্ষণ ক্লাসে ভর্তি হন এবং অবসর সময়ে কবিতা লিখতেন। স্কট ১৯৪১ সালে তিনটি ধর্মী কবিতার সংকলন আই, গেরোনতিউস প্রকাশ করেন। কিন্তু তার সাহিত্য জীবনের সূত্রপাত ঘটে ১৯৫২ সালে রচিত তার প্রথম উপন্যাস জনি সাহিব দিয়ে। ১৭টি প্রকাশনা থেকে প্রত্যাখ্যাত হওয়ার পরও বইটি মোটামুটি মানের সফলতা অর্জন করে। তিনি তার পরিবারের ভরণপোষণের জন্য সাহিত্য প্রতিনিধি হিসেবে কাজ চালিয়ে যান এবং নিজেও নিয়মিত বই লিখেন। ১৯৫৩ সালে তার দি অ্যালিয়েন স্কাই উপন্যাসটি প্রকাশিত হয় এবং এর ধারাবাহিকতায় আ মেল চাইল্ড (১৯৫৬), দ্য মার্ক অব দ্য ওয়ারিয়র (১৯৫৮) ও দ্য চাইনিজ লাভ প্যাভিলিয়ন (১৯৬০) প্রকাশিত হয়। তিনি এই বইগুলোতে প্রাচ্যে ব্রিটিশ সেনা কর্মকর্তাদের নৈতিক দ্বন্দ্ব তুলে ধরেন। এছাড়া তিনি এই দশকে বিবিসির জন্য লাইনস অব কমিউনিকেশন (১৯৫২) ও সাহিবস অ্যান্ড মেমসাহিবস নামে দুটি বেতার নাটক রচনা করেন। ১৯৬৪ সালের জুন মাসে তিনি দ্য রাজ কোয়ার্টেট-এর চারটি উপন্যাসের প্রথম উপন্যাস দ্য জুয়েল ইন দ্য ক্রাউন রচনা শুরু করেন। বইটি ১৯৬৬ সালে প্রকাশিত হয়। পরবর্তী নয় বছরে তিনি এই ধারাবাহিকের বাকি উপন্যাসগুলো - দ্য ডে অব দ্য স্করপিয়ন (১৯৬৮), দ্য টাউয়ার্স অব সাইলেন্স (১৯৭১) ও আ ডিভিশন অব দ্য স্পয়েলস (১৯৭৫) রচনা করেন। ১৯৭৭ সালে তার রচিত স্টেয়িং অন উপন্যাস প্রকাশিত হয়। বইটি বুকার পুরস্কার অর্জন করে। স্কটের স্ত্রী পেনি এবং তাদের ক্যারল ও স্যালি নামে দুই কন্যা ছিল। পেনি দ্য রাজ কোয়াট্রেট রচনাকালে তার অতিরিক্ত মদ্যপান ও মাঝে মাঝে সহিংস আচরণের পর তার পাশে ছিলেন। এই রচনা সমাপ্ত হওয়ার পর তিনি বিবাহবিচ্ছেদের আবেদন করেন। স্টেয়িং অন উপন্যাস প্রকাশের কিছুদিন পর স্কট মলাশয়ের ক্যান্সারে আক্রান্ত হন এবং টালসায় এই রোগের চিকিৎসা নেন। তিনি ১৯৭৮ সালের ১লা মার্চ ৫৭ বছর বয়সে লন্ডনের মিডলসেক্স হাসপাতালে মৃত্যুবরণ করেন। লাস্ক, টমাস (৩ মার্চ ১৯৭৮)। "Paul Scott, Novelist, Is Dead at 57; A Briton Known for 'Raj Quartet'"। দ্য নিউ ইয়র্ক টাইমস (ইংরেজি ভাষায়)। আইএসএসএন 0362-4331। সংগ্রহের তারিখ ৭ জানুয়ারি ২০২১।  "Paul Scott | British writer"। এনসাইক্লোপিডিয়া ব্রিটানিকা (ইংরেজি ভাষায়)। সংগ্রহের তারিখ ৭ জানুয়ারি ২০২১।  ইন্টারনেট মুভি ডেটাবেজে পল স্কট (ইংরেজি)
গোপালপুর দ্বারিকা উচ্চ বিদ্যালয়

গোপালপুর দ্বারিকা উচ্চ বিদ্যালয়, লক্ষ্মীপুর সদর উপজেলার ৯নং উত্তর জয়পুর ইউনিয়নে অবস্থিত একটি স্কুল, ১৯০১ সালে দ্বারিকা মজুমদার বিদ্যালয়টি প্রতিষ্ঠা করেন। ১৯৬৭/ ১৯৬৮ সালে বিদ্যালয়টি নিম্নমাধ্যমিক ও ১৯৮৬ সালে মাধ্যমিকে উন্নীত হয়। ১৯০১ইং গোপালপুর দ্বারিকা উচ্চ বিদ্যালয়টি লক্ষ্মীপুর সদর উপজেলাধিন ৯নং উত্তর জয়পুর ইউনিয়স্থ গোপালপুর গ্রামে অবস্থিত, ডাকঘর-উত্তর জয়পুর। স্বর্গীয় দ্বারিকা মজুমদার ১৯০১ সালে বিদ্যালয়টি প্রতিষ্ঠা করেন। ১৯৬৭/ ১৯৬৮ সালে নিম্নমাধ্যমিক ও ১৯৮৬ সালে মাধ্যমিকে উত্তীর্ণ হয়। প্রতিষ্ঠার পর থেকে এই স্কুল থেকে বিভিন্ন শিক্ষার্থী সাফল্যের সাথে পাশ করে আসছে এবং এরা সরকারের বিভিন্ন অফিস আদালতে এবং মন্ত্রনালয়ে কাজ করে আসছে। বর্তমানে এই বিদ্যালয়ের সভাপতি বিশিষ্ট নাট্যব্যক্তিত্ব ও শিক্ষাবিদ তিনি ঢাকা বিশ্ববিদ্যালয় থেকে ইংরেজিতে অর্নাসসহ মাস্টার্স করেন। ছাত্র জীবনে তিনি বাম রাজনীতির সাথে জড়িত ছিলেন। তিনি ১৯৭১ইং সনে মুক্তিযোদ্ধের সময় পাকিস্তানের হানাদার বাহিনীর অত্যাচারের বিরুধিতা করে আসছেন। বর্তমানে তিনি বিভিন্ন সামাজিক উন্নয়ন মূলক কাজে জড়িত আছেন। তিনি চোমুহনী সরকারী কলেজের ইংরেজি প্রভাষক ছিলেন। এছাড়া তিনি ঢাকা বিশ্ববিদ্যালয়ের সিনেট সদস্য সহ বিভিন্ন সভা সমিতিতে গুরুত্বপূর্ণ অবদান রাখছেন। বিদ্যালয়ের ইন নং ১০৬৯০৫, বিদ্যালয়ের কোড ৭০৮২, এম.পি.ও কোড ১০০১১০১৩০২, ২০০৮ সালে পাশের হার ৯৪.৭৪%, ২০০৯ সালে পাশের হার ৬৩%, ২০১০ সালে ৫৭.৭৮%, ২০১১ সালে ৯৫.৬৫%, ২০১২ সালে ৯৩.৫৯%, ২০১৩ সালে ৯৮.৭৫%, ২০১৪ সালে ১০০%, ২০১৫ সালে ৯২.৪২%, ২০১৬ সালে ৯৩.৬৯% এবং ২০১৭ সালে ৬২.৬৯% এছাড়া জে.এস.সি তে ২০১০ সালে ৯০.২৫%, ২০১১ সালে ৯৭.৬৫%, ২০১২ সালে ৯১.০৩%, ২০১৩ সালে ৯৮.৮৮%, ২০১৪ সালে ৯৭.১২%, ২০১৫ সালে ৯৬.৯৫% এবং ২০১৬ সালে ৮৬.৮২% এছাড়াও ২০১০ সালে টেলেন্টপুলে বৃত্তি পাইয়াছে ০১ জন এবং সাধারণ গ্রেডে বৃত্তি পায় ০৩ জন। এছাড়া ২০১০ সালে এস.এস.সিতে এ+ ২জন, ২০১১ সালে এ+ ২ জন, , ২০১২ সালে এ+ ২ জন, ২০১৩ সালে এ+ ৮জন, , ২০১৪ সালে এ+ ৯জন, , ২০১৫ সালে এ+ ১জন এবং , ২০১৬সালে এ+ ২জন। ২০১১ সালে জে.এস.সি.তে জি.পি.এ ৫ পেয়েছে ০১ জন, , ২০১২ সালে এ+ ৪জন, , ২০১৩ সালে এ+ ১৪জন, ২০১৪ সালে এ+ ১জন, ২০১৫ সালে এ+ ৫ জন, ২০১৬ সালে এ+ ৭ জন। মোট ছাত্র-ছাত্রীর সংখ্যা : ৭৫০ জন (২১-০১-২০১৭ইং পর্যন্ত) মোট শিক্ষকের সংখ্যা : ১৬ জন (২১-০১-২০১৭ইং পর্যন্ত) পাসের হার : ৯০ - ৯৫% "গোপালপুর দ্বারিকা উচ্চ বিদ্যালয়"।  "লক্ষ্মীপুর জেলা - বাংলাপিডিয়া"। bn.banglapedia.org। সংগ্রহের তারিখ ২০২১-০৮-২৫।